Monopoliyadan chiqarish qo‘mitasida yangi tahrirdagi «Raqobat to‘g‘risida»gi qonun loyihasi muhokama qilina boshladi, deb yozmoqda Norma. Yangi tahrirda ikkita: «Raqobat to‘g‘risida» va «Tabiiy monopoliyalar to‘g‘risida»gi qonunlarni qo‘shib yuborish nazarda tutilgan.    Qo‘mita mutaxassislari amaldagi qonun hujjatlarida nazarda tutilmagan alohida moddalarni kiritishni taklif qildilar:    • raqobat prinsiplari;  • davlat ko‘magi, monopsoniya (bozordagi vaziyat, bunda yagona xaridor ko‘plab sotuvchilar bilan hamkorlik qilib, ulardagi narx va sotish hajmini belgilaydi, tahr.) tushunchasining joriy etilishi;  • raqamli bozorlar;  • savdo faoliyatini monopoliyaga qarshi tarzda tartibga solish;  • monopoliyaga qarshi komplayens (tahdidlarga qarshilik qilish va xatarlarni boshqarish tizimi).    Qo‘mita biznes-muhit, ilmiy doiralar, ekspertlar hamjamiyati, jamoat va xalqaro tashkilotlar vakillarini ham mazkur qonunni takomillashtirishda ishtirok etishga chorlagan.